Publication: Magyar Közlöny
Issue: MK-2003-92 (Year: 2003, Number: 92)
Era: 1990-2004
Section: 1996. évi LVII. törvény (Tptv.) 36/A. §-a alapján vizsgálatot kezdett a mobiltelefon szolgáltatás ágazatban. A GVH a
Paragraph Index: 1052

6. Források, eszközök Az adatvédelem népszerûsítése – mint bármely más biztosi tevékenység – nagy mértékben függ a rendelkezésre álló forrásoktól. 2001-ben a hivatal költségvetése 540,869 Euró volt. A biztos közvetlen munkatársainak létszáma 25, de további 50 fõs gárdára is támaszkodhat, akik általános adminisztratív feladatok ellátásával segítik a három országgyûlési biztos és helyetteseik munkáját. A tisztséggel járó kötelezettségek és adminisztratív felépítések eltérõ jellege miatt nehéz nemzetközi szinten érdemi összehasonlításokat tenni a független adatvédelmi hatóságok költségvetései között. Ezzel együtt is elmondható, hogy a magyar biztos rendelkezésére álló anyagi eszközök az EU tagállamokban mûködõ kollégáiéhoz képest igen szerények a 10 millió feletti népesség arányában, tekintve azt is, hogy a biztos feladatköre nemcsak az adatvédelem, hanem az információszabadság felügyeletére is kiterjed. Jóllehet a biztos és munkatársai már eddig is szép eredményeket értek el a rendelkezésükre álló szûkös forrásokból gazdálkodva, úgy látjuk, hogy költségvetésük ésszerû bõvítése sokat segíthetne az általunk legégetõbbnek talált feladatok hatékonyabb megoldásában. A hivatal rendelkezésére álló infrastruktúra állapota különösen aggasztó. Magában az épületben, az elhelyezésben nem találni kivetnivalót, ugyanakkor az informatikai rendszerek színvonala messze nem ennyire kielégítõ. A rendszerek korlátozott teljesítménye nyilvánvalóan hátráltatja a munkát. Különösen szembeszökõ ez az Internethasználat területén, márpedig a felügyeleti szervek világszerte egyre nagyobb mértékben támaszkodnak saját weblapjukra mint az adatkezelõkkel, netán az adatalanyokkal való kommunikáció fõ médiumára. A helyzetet jól szemlélteti, hogy a biztos – mûszaki nehézségek miatt – nem tudta elérni, hogy a bejelentkezési lap letölthetõ legyen, és az adatkezelõk nyilvántartását sem tudták még internetes formában elérhetõvé tenni. Kételyek merültek fel a biztosi intézmény finanszírozási rendszerével kapcsolatban is, ugyanis a három országgyûlési biztos – az emberi jogok biztosa és helyettese, a nemzeti és etnikai kisebbségi jogok biztosa, valamint maga az adatvédelem és információszabadság biztosa – egyetlen költségvetésen osztozik. Ez magában rejti a különbözõ jogok egymás elleni kijátszásának veszélyét, illetve valószínûleg állandósítja a különbözõ biztosi funkciók finanszírozásának történelmi „leosztását”. Ez a megoldás voltaképpen magát az átláthatóságot is hátráltatja, hiszen a parlament így aligha tudhatja pontosan, mennyi forrást szavaz meg konkrétan az adatvédelem ügyére. Indokoltnak tûnhet tehát a biztos költségvetésének konkretizálása és elkülönítése annak alapján, hogy az Országgyûlés hogyan ítéli meg a hivatal szükségleteit és milyen fontosságot tulajdonít azoknak. IV. ÖSSZEGZÉS

Source: https://magyarkozlony.hu/hivatalos-lapok/65a41dad02f55b8c03fff3c479bac98d97187359/dokumentumok/4b3ba9c7bb7f8aa6944eb513813c808c4e9ec974/letoltes